Mene ne yake hana mata zuwa awon ciki? - BBC News Hausa
Mene ne yake hana mata zuwa awon ciki?
https://www.bbc.com/hausa/labarai-43180932
A ka'ida kamata ya yi a ce mace ta fara zuwa asibiti don yin awo da zarar ta fahimci tana da juna biyu, don sanin yadda za ta kula da kanta da jaririnta.
Sai dai abin takaicin shi ne a arewacin Najeriya akwai matsloli da dama da suka baibaye batun zuwa awon ciki da haihuwa a yawancin asibitoci.
A asibiti guda kawai, a bisa kiyasi, mata biyar ne ke mutuwa a kullum yayin haihuwa sakamakon matsalolin da za a iya magance su idan ana zuwa awo, kamar yadda wata ma'aikaciyar jinya ta shaida wa Adikon Zamani.
Wasu kafofin yada labarai dai sun ce akalla mata 146 ne ke rasa rayukansu kullum a fadin Najeriya a lokacin da suka zo haihuwa.